# Barbarbrat

### De Viquipèdia

En Barbarbrat (Treebeard en l'original anglès) és un personatge fictici de la Terra Mitjana, l'univers de J.R.R. Tolkien. És el més vell dels ents, uns arbres antropomorfs que actuen com a "pastors d'arbres". El seu nom és la traducció en la llengua comuna del seu nom en síndarin: Fàngorn.

És molt alt i encarcarat, amb pell de fusta i fulles per cabells. Viu al bosc de Fàngorn, que porta el seu nom.

Com tots els ents, en Barbarbrat es pren el seu temps per prendre decisions, ja que es mostra contrari a actuar "amb pressa". Sens dubte aquest comportament té a veure amb l'edat de l'ent, que és descrit com l'ésser més vell [1] de la Terra Mitjana.

## [edita] Inspiració

Tolkien va introduir en Barbarbrat i els ents a El Senyor dels Anells pel seu amor a la natura i als arbres en concret. S'ha teoritzat que, per definir la personalitat d'en Barbarbrat, l'autor es va basar en el seu bon amic C.S. Lewis (també escriptor, autor de Les Cròniques de Nàrnia).

## [edita] Rol a El Senyor dels Anells

Advertiment: A continuació, pot haver-hi informació detallada sobre l'argument. Més informació.

Els hòbbits Meriadoc Brandiboc i Peregrín Tuc es topen amb en Barbarbrat al bosc de Fàngorn tot fugint dels orcs. L'ent s'encurioseix amb els hòbbits, ja que no n'havia vist mai cap, els acull a casa seva i els alimenta amb aigua dels ents.

En conèixer les accions d'en Sàruman i els seus orcs contra els boscos, en Barbarbrat convoca tots els ents en un assemblent on, després de llargues deliberacions, decideixen aturar en Sàruman i enderrocar Ísengard.

L'exèrcit d'ents liderat per en Barbarbrat fa a miques el poder d'Ísengard i en Sàruman queda presoner dins la seva torre. Quan arriba en Gàndalf, acorden que en Barbarbrat vigilarà que en Sàruman (ara sense poders i expulsat de l'orde) no s'escapi. Al cap d'un temps, però, i entenent que ja no representava un perill, el va deixar marxar.

El Senyor dels Anells de J. R. R. Tolkien
Llibres: | La Germandat de l'Anell | Les Dues Torres | El Retorn del Rei
Protagonistes del Senyor dels Anells
Hòbbits: | Frodo | Sam | Merry | Pippin | Bilbo
Homes: | Àragorn | Bóromir | Fàramir | Dénethor | Théoden | Éowyn | Éomer
Altres: | Gàndalf | Légolas | Guimli | Arwen | Élrond | Galàdriel | Barbarbrat
L'Enemic: | Sàuron | Sàruman | Llenguadeserp | Gòl·lum | Rei Bruixot

1. ^ : En Barbarbrat és descrit com l'ésser més vell de la Terra Mitjana, però en un altre punt d'El Senyor dels Anells també es diu que el més vell és en Tom Bombadil. També s'ha de dir que en Barbarbrat diu que hi ha arbres al bosc que són més vells que ell. Per això el consens general és que en Barbarbrat és el més vell entre totes les races «pensants», i en Tom Bombadil és un ens de la natura (o un maia) que no es pot considerar exactament com un ésser viu.

Obtingut de "http://ca.wikipedia.org../../../b/a/r/Barbarbrat.html"

Categoria: Personatges de la Terra Mitjana

##### Views

- Article
- Discussió
- Revisió actual

##### Cerca

##### En altres llengües

- English
- Français
- Italiano
- Nederlands
- ‪Norsk (bokmål)‬
- Polski
- Русский
- Svenska